เสยสิบล้อ โปรปาล์มดับ
แม่นั่งคู่-เจ็บสาหัส กลับจากเดี่ยวโน้ส,โปรกอล์ฟหนุ่มชื่อดัง ทิชากร สวัสดี หรือโปรปาล์ม ซิ่งฟอร์จูนเนอร์เสยท้ายรถบรรทุก 10 ล้อ ขนใยหินบนสะพานต่างระดับบายพาส อ.เมืองชลบุรี ร่างถูกอัดก๊อบปี้ดับสยองคาพวงมาลัย ส่วนแม่บาดเจ็บ เผยก่อนเกิดเหตุขับรถคู่ใจพาแม่ไปดูคอนเสิร์ต เดี่ยวโน้ต ที่สยามพารากอน ขากลับพุ่งชนท้ายรถบรรทุกคู่กรณี คาดสาเหตุหลับใน เร่งสอบหาสาเหตุ ญาติตั้งศพบำเพ็ญกุศลที่วัดใหม่บ้านสวน,โปรกอล์ฟซิ่งฟอร์จูนเนอร์ ชนท้ายรถบรรทุกดับ เปิดเผยเมื่อเวลา 01.00 น. วันที่ 5 ก.ย. ร.ต.ท.ณัฐพงษ์ สุทธิพิพัฒนกูล รอง สว. (สอบสวน) สภ.เมืองชลบุรี รับแจ้งเหตุรถฟอร์จูนเนอร์ชนท้ายรถบรรทุก 10 ล้อ มีผู้เสียชีวิตและได้รับบาดเจ็บ บนสะพานต่างระดับบายพาส ข้ามถนนเศรษฐกิจ หมู่ 10 ต.บ้านสวน อ.เมืองชลบุรี หลังรับแจ้งไปตรวจสอบพร้อมด้วยแพทย์เวร รพ.ชลบุรี และเจ้าหน้าที่กู้ภัยไตรคุณธรรม,ที่เกิดเหตุพบรถอเนกประสงค์ ยี่ห้อโตโยต้า รุ่นฟอร์จูนเนอร์ สีดำ ทะเบียน กอ 525 ชลบุรี สภาพพังยับเยินชนอัดติดอยู่กับท้ายรถบรรทุก 10 ล้อ ยี่ห้ออีซูซุ ทะเบียน 86-5390 นครปฐม บรรทุกใยหิน ตรวจสอบภายในรถฟอร์จูนเนอร์ พบศพนายทิชากร สวัสดี อายุ 22 ปี หรือปาล์ม โปรกอล์ฟชื่อดัง อยู่บ้านเลขที่ 42 หมู่ 1 ต.บ้านสวน อ.เมืองชลบุรี สภาพถูกอัดก๊อบปี้หน้าผากเปิด คอหัก หน้าอกยุบ เสียชีวิตคาเบาะที่นั่งคนขับ ส่วนที่เบาะนั่งข้างคนขับพบ นางกมลพรรณ สวัสดี อายุ 49 ปี มารดานายทิชากร ได้รับบาดเจ็บที่หน้าอกมีบาดแผลเล็กน้อย เจ้าหน้าที่ต้องใช้เครื่องตัดถ่างนำร่างออกมาส่ง รพ.เอกชล 1,สอบสวนนายอาทิตย์ ใจมั่น อายุ 39 ปี คนขับรถบรรทุก 10 ล้อ ให้การว่า ขับรถขนใยหินมาจากจ.นครปฐม เพื่อไปส่งในพื้นที่ อ.บางละมุง เมื่อถึงที่เกิดเหตุเป็นทางชันขึ้นสะพานขับรถมาเรื่อยๆ เนื่องจากรถมีน้ำหนักมาก ใช้ความเร็วไม่ได้ จู่ๆรถคู่กรณีพุ่งชนท้ายจนเสียงดังสนั่น ตนได้รับบาดเจ็บเล็กน้อยเนื่อง จากหน้าอกกระแทกพวงมาลัย เมื่อจอดรถพบว่ามีผู้เสียชีวิตและได้รับบาดเจ็บ รีบแจ้งตำรวจมาตรวจสอบ,ร.ต.ท.ณัฐพงษ์เปิดเผยว่า ก่อนเกิดเหตุนายทิชากรขับรถพาแม่ไปดูคอนเสิร์ต เดี่ยวโน้ส ที่สยามพารากอน ขณะเดินทางกลับมาถึงที่เกิดเหตุ รถพุ่งชนท้ายรถบรรทุก 10 ล้อ คู่กรณีวิ่งอยู่ด้านหน้าจนมีผู้เสียชีวิตและได้รับบาดเจ็บ เบื้องต้นเจ้าหน้าที่คาดสาเหตุมาจากหลับใน หรืออาจจะไม่ทราบว่ามีรถบรรทุกวิ่งช้าอยู่บนสะพาน เจ้าหน้าที่จะสอบสวนเพื่อหาสาเหตุที่แท้จริงต่อไป,เวลา 15.00 น. ผู้สื่อข่าวรายงานว่า ญาติและแฟนสาวเดินทางมารับศพนายทิชากรที่ รพ.เอกชล1 จากนั้นเคลื่อนศพไปบำเพ็ญกุศลที่วัดใหม่บ้านสวน หมู่ 1 ต.บ้านสวน อ.เมืองชลบุรี และจะทำพิธีฌาปนกิจ วันที่ 8 ก.ย. สำหรับนายทิชากรเป็นโปรกอล์ฟชื่อดังและเป็นที่รู้จักในแวดวงนักกอล์ฟ เคยลงแข่งขันในรายการใหญ่หลายรายการ
โปรกอล์ฟหนุ่มชื่อดัง ทิชากร สวัสดี หรือโปรปาล์ม ซิ่งฟอร์จูนเนอร์เสยท้ายรถบรรทุก 10 ล้อ ขนใยหินบนสะพานต่างระดับบายพาส อ.เมืองชลบุรี ร่างถูกอัดก๊อบปี้ดับสยองคาพวงมาลัย ส่วนแม่บาดเจ็บ เผยก่อนเกิดเหตุขับรถคู่ใจพาแม่
ข่าวหน้า1,ทิชากร สวัสดี,โปรปาล์ม,สภ.เมืองชลบุรี,ชนรถบรรทุก,โปรกอล์ฟ,กมลพรรณ สวัสดี,หนังสือพิมพ์ไทยรัฐ,ไทยรัฐ